פאפה

המונח "פאפא" מפנה לכאן. אם הכוונה למשמעות אחרת, ראו פאפא (פירושונים). פאפה (בהונגרית: Pápa) היא עיר במחוז וספרם שבהונגריה, צפונית לאגם בלטון. נכון לשנת 2012, התגוררו בעיר כ-32,000 תושבים. היהודי הראשון בעיר מוזכר בתעודה משנת 1698 מאז הקהילה היהודית גדלה עד שנוסדה רשמית בשנת 1748. תחילה הייתה פרנסתם של יהודי העיר במסחר ובמלאכה ובמחצית הראשונה של המאה ה-19 עסקו יותר ממאה משפחות בבורסקאות והיתר היו חוכרי קרקעות ובעלי מפעלים. בית הכנסת נחנך בשנת 1846. והקהילה השתייכה ברובה לזרם האורתודוקסי והכילה בתוכה גם את יהודי העיירות ברהידה וסאן השכנות. בשנת 1950 נפרדה קהילת סאן מפאפה ובשנת 1875 פרשה קבוצה קטנה מפאפה ויסדה קהילה נאולוגית. בשנת 1845 הוקם בית ספר שהפך לאחר מכן לבית ספר ממלכתי. ובמקום פעלה ישיבה שבימיה הטובים מנתה למעלה מ-400 בחורי ישיבה. אחד מרבני הקהילה, הרב יוסף גרינוולד, הקים בארצות הברית קהילה בשם פאפא, וכיום היא קיימת כקהילה חסידית בשם חסידות פאפא. בשנת 1904 נוסדה בפאפה אגודת "חובבי ציון". ובין שתי מלחמות העולם התפתחה גם פעילות ציונית בעיר ופעלו שם סניף של תנועת-הנוער הציונית "אביבה באריסיה", סניף מקומי של ההתאחדות הציונית ההונגרית (120 חברים), של "השומר הצעיר" ושל צעירי "המזרחי". רבה של פאפה בראשית תקופה זו היה הרב משה אריה ראטה, שהיה מהבודדים ברבני הונגריה שתמך בציונות. בשנת 1930 חיו בקהילה 2,567 יהודים. במרץ 1944 עם כניסת הצבא הגרמני להונגריה, נעצרו אחדים מנכבדי הקהילה והובלו למחנות ריכוז בשארוואר ובנג'קניז'ה, משם שולחו למחנה ההשמדה אושוויץ. במחצית השנייה של חודש מאי הוקם גטו בשטח שמסביב לבית הכנסת בפאפה לשם הובאו גם יהודים מן הסביבה, ומספר תושביו הגיע ל-2,800 נפש. בתחילת יוני גויסו הצעירים לעבודות כפייה וביולי 1944 שולחו כל יושבי הגיטו למחנה ההשמדה אושוויץ. 51 מיהודי פאפה היו ב"רכבת ברגן-בלזן" שיצאה מבודאפשט לשווייץ ביוני 1944 בעקבות ההסכם בין ישראל קסטנר לאדולף אייכמן, שבמסגרתו ניצלו כ-1,600 יהודי הונגריה. לאחר המלחמה חזרו לפאפה כ-500 יהודים. הקהילה התארגנה מחדש ולאחר המרד האנטי-סובייטי בשנת 1956 החלה עזיבה הדרגתית, ובשנת 1972 נותרו בפאפה רק 50 יהודים. לפי נתוני הארגונים היהודיים, בשנת 1989 נותרו בעיר יהודים בודדים ולא התקיימה בה כל פעילות קהילתית. בבית העלמין החדש הוקמה אנדרטה לנרצחי השואה והמקום מטופל על ידי העירייה. דז'ה טפולצאי, במקור הופמן (1866 – 1925) היה שחקן יהודי-הונגרי, מנהל תיאטרון. הרב רפאל גולדברג (1841 – 1900) היה דוקטור לפילוסופיה ורב הונגרי. דוד יוז'ף דויטש (1818 – 1891) היה רופא ומתרגם יהודי-הונגרי. לא ידוע כמעט דבר על חייו. ברנאט ניי (1863 – 1938) היה זמר אופרה יהודי-הונגרי. סבו של המלחין איבאן ארד. פילפ אדן (אטווש) בק (1873 – 1945) היה פסל הונגרי-יהודי, אמן מדליות מתכת שנספה בשואה, הרב לוי יוסף ברויאר (1882 – 1980) רב וראש ישיבה וממנהיגי היהדות האורתודוקסית בארצות הברית. בודוג הלמי במקור הרץ (1879 – 1957) היה סופר ספרות יפה שופט מחוזי מלכותי בבודפשט. מרדכי בוקסבוים – משפטן ואיש ציבור חרדי. שימש יועץ משפטי של אגודת ישראל וסגן ראש עיריית ירושלים. זולטאן בלום (1892 – 1959) היה כדורגלן יהודי-הונגרי, מאמן. שמואל לעף (1846 – 1936) היה רופא יהודי-הונגרי, מומחה ברפואה פנימית, בלנאולוג. ויליאם לוב (1847 − 1922) היה עורך דין, עיתונאי, מתרגם יהודי-הונגרי-אמריקאי. ארנה ויידה, במקור עד 1904 וייס, 1886 – 1954) היה עיתונאי יהודי-הונגרי, מחזאי. אנדור ולטנר (1910 – 1978) היה חוקר משפטי יהודי-הונגרי, פרופסור באוניברסיטה. חסידות פאפא בתי קברות יהודיים בפאפה פנקס הקהילות הונגריה, עמוד 428–432 פאפה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 327–329. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) כריסטינה בז'ן (אנ'), פאפה, אנציקלופדיה של המחנות והגטאות (כרך III, עמ' 365–366), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מדיה וקבצים בנושא פאפה בוויקישיתוף אתר האינטרנט הרשמי של פאפה (בהונגרית) קהילת פאפה באתר בית התפוצות "פאפה", באתר JewishGen (באנגלית) פאפה (פפה), באנציקלופדיה של הגטאות, באתר יד ושם פאפה, באתר אנציקלופדיה בריטניקה (באנגלית) ספר זיכרון פאפה, עורך: יהודה לנג. באתר הספרייה הציבורית של ניו יורק. פפא (הונגריה), דף שער בספרייה הלאומית